Pacifica nos protegente gratia ad refutandas calumpniatorum virsucias, more antiquorum, ad plenam noticiam fidelium christianorum, litterarum scriptis inserere studuimus quedam in hoc acta temporibus nostris. Igitur clarissimus quondam comes Cabilonensis, domnus Teudbaldus, ante in vita sua itemque in obitu suo, rediens ab Hispania, delegansque corpus suum hoc in loco deferri tumulandum pro salute anime sue et delictorum suorum redemptione, jubendo denominavit publice coram familiaribus dari huic loco quedam munifica de ornamentis suis, et insuper omnem terram ad integrum, omnibus ubique locis, quam sui homines de Digons tenebant ex eo........ cum vineis et mansionibus in castro Sancti Johannis omnibusque consuetudinibus inter....... suos successores, ut nec ex jam dicta terra, nec ex omnibus malis consuetudinibus quas fi....... repetere aliqua presumat. Testes et auditores fuerunt hujus rationis, Willelmus Tier, Girardus....... His igitur, prout ordo rationis exposcit, predictis, ut scriptum est, generatio vadit et....... Post finem domni Teudbaldi, filius ejus domnus Hugo obtinuit comitatum omnesque proceres undique contul....... nobilis ac prepotens, nomine Humbertus de Borbon, qui multis obsequiis et precibus proposcit ab....... Gringardam, que tunc puella castro Buxit manebat, quod et obtinuit, deditque eam illi....... ent; tradiditque ei omnem prelibatam terram de Digonz ex integro, calumpniantibus eam fratribus predicti loci....... tempore domni Hugonis prioris. Monita sepius affectaque languoribus jam dicta Ermengardis, sentiens finem vite sibi in..... domnum Hugonem priorem, et hec subdita rationando edixit. Pro misericordis Dei honore et amore, ego Ermengardis..... multis me obvolutam jacere, sentiensque mortem vicinam esse, ad satisfaciendum ipsi misericordi Deo, ut ipse..... «et omnia munda s[unt] vobis» dono Domino Deo et ad locum Paredi, qui est sacratus in honore ipsius et beate M[arie] sanctique Johannis Baptiste, [sanctorum] Gervasii martiris et Grati presulis, cui loco domnus Hugo abbas preest, omnem ad integrum illam terram de Digontio, quam....... ac Oddo ex me tenent, tam in ripa Ligeris quam ultra, cum omnibus consuetudinibus et mansionibus, locis ubique in om[nibus.] Hoc autem donum facio pro anima mea et viri mei Humberti et filiorum nostrorum; et trado filium nostrum Humbertum puerulum monachum ad serviendum Deo in ipso loco. Si quis post hec fuerit, qui hoc donum calumpniare presumpserit, sit particeps illorum qui crucifixerunt Dominum, inferni in baratrum, denasque libras auri inferet in judicio. Actum Borboni castro, dehinc publice Paredo, anno millesimo LXXXIII, mense novembrio, indictione VII, epacta XI, concurrente I, feria VI. Hoc donum et hanc cartam laudavit domnus Humbertus et super altare Domini ob confirmationem cum textu sancti obtulit euvangelii; accepitque equum pro ducentis solidis quem domnus abbas dedit domno Hugoni priori et in argento ducentos quinquaginta solidos. Signatores et laudatores hujus carte fuerunt hi: Gaufredus de Varenis, Willelmus frater suus, Artaldus [de] Buxal. S. Ansedeus [de] Montermenter. S. Ansedeus [de] Maringis. S. Alchimbaldus Granerii. S. Jocerannus Coperia. S. Iterius Paganus. S. Seguinus Vteri. S. Ansedeus [de] Angedur, Hugo Mor..... Jocerannus [de V]ilers. Odilo sacerdos jussus scripsit.